b'\n_START_ARTICLE_\nVandkraft\n_START_PARAGRAPH_\nVed vandkraft forst\xc3\xa5s den kraft eller energi, som str\xc3\xb8mmende og/eller faldende vand ud\xc3\xb8ver. Vandkraft har historisk blandt andet v\xc3\xa6ret anvendt i vandm\xc3\xb8ller til kornmaling og i fabrikker til anden varefor\xc3\xa6dlingsvirksomhed. Moderne teknologi (det vil sige fra det 20. \xc3\xa5rhundrede) har bevirket, at vandkraft nu anvendes i turbiner til fremstilling af elektricitet i vandkraftv\xc3\xa6rker. Endvidere har man udviklet m\xc3\xa5der at anvende andre former for vandkraft s\xc3\xa5 som b\xc3\xb8lgeenergi, tidevandsenergi og saltkraft (ved blanding af ferskvand og saltvand)'